CELEX: 62007CJ0174
Language: sl
Date: 2008-12-11
Title: Sodba Sodišča (peti senat) z dne 11. decembra 2008. # Komisija Evropskih skupnosti proti Répubique italienne. # Neizpolnitev obveznosti države - Člen 10 ES - Direktiva 2006/112/ES - Šesta direktiva o DDV - Obveznosti po notranjem sistemu - Preverjanje obdavčljivih transakcij - Davčna amnestija. # Zadeva C-174/07.

Sodba Sodišča (peti senat) z dne 11. decembra 2008 – Komisija proti Italiji
      (Zadeva C-174/07)
      „Neizpolnitev obveznosti države – Člen 10 ES – Direktiva 2006/112/ES – Šesta direktiva o DDV – Obveznosti po notranjem sistemu – Preverjanje obdavčljivih transakcij – Davčna amnestija“
      Davčne določbe – Usklajevanje zakonodaj – Prometni davki – Skupni sistem davka na dodano vrednost – Obveznosti zavezancev (člen 10 ES; direktivi Sveta 77/388, člena 2 in 22, ter 2006/112, členi 2(1)(a), (c) in (d) ter od
         193 do 273) (Glej točke od 34 do 37 in izrek.)
      
      Predmet
      
         
               Neizpolnitev obveznosti države – Kršitev členov 2 in 22 Direktive 77/388/EGS: Šesta direktiva Sveta z dne 17. maja 1977 o
                  usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero
                  (UL L 145, str. 1), ki sta bila s 1. januarjem 2007 nadomeščena z Direktivo Sveta 2006/112/ES z dne 28. novembra 2006 o skupnem
                  sistemu davka na dodano vrednost (UL L 347, str. 1) – Obveznosti po notranjem sistemu – Nacionalni zakon, ki opušča preverjanje
                  obdavčljivih transakcij, opravljenih v več davčnih obdobjih
               
            Izrek
      1)         Italijanska republika s tem, da je v členu 2(44) zakona št. 350 z dne 24. decembra 2003 o pravilih o oblikovanju letnega in
         večletnega državnega proračuna (finančni zakon za leto 2004) (legge n. 350, disposizioni per la formazione del bilancio annuale
         e pluriennale dello Stato (legge finanziaria 2004)) podaljšala v leto 2002 davčno amnestijo, ki jo določata člena 8 in 9 zakona
         št. 289 z dne 27. decembra 2002 o pravilih o oblikovanju letnega in večletnega državnega proračuna (finančni zakon za leto
         2003) (legge n. 289, disposizioni per la formazione del bilancio annuale e pluriennale dello Stato (legge finanziaria 2003))
         ter splošno in nerazlikovalno določila opustitev preverjanja obdavčljivih transakcij, opravljenih v davčnem letu 2002, ni
         izpolnila obveznosti iz člena 2(1)(a), (c) in (d) ter členov od 193 do 273 Direktive Sveta 2006/112/ES z dne 28. novembra
         2006 o skupnem sistemu davka na dodano vrednost, s katerimi sta bila 1. januarja 2007 razveljavljena in nadomeščena člena
         2 in 22 Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni
         sistem davka na dodano vrednost: enotna osnova za odmero, in iz člena 10 Pogodbe ES.
      
      2)         Italijanski republiki se naloži plačilo stroškov.